**Eventyrlystne Elder skaber tunge, hypnotiske lydlandskaber**

*Den 24. april forvandler den amerikanske trio Elder Lille VEGA til et farverigt musikalsklandskab af hypnotiserende beats og psykedeliske guitarriffs.*

Bandet Elder fra Massachusetts udgav deres fjerde album, *Reflections of a Floating World, i år* og viser på mesterlig vis, at de perfektionerer de episke rock-kompositioner. Albummet bølger mellem psykedeliske passager og progressiv rock med insisterende beats. Det er hypnotiske sange farvet med stor melodiøsitet og dynamik.

Trioen består af guitarist og vokalist Nick DiSalvo, Matt Couto på trommer og Jack Donovan på bas.
Nick DiSalvo har udtalt, at bands som Colour Haze og svenske Dungen har været med til at påvirke måden, hvorpå Elder arbejder med musikken og har i forbindelse med udgivelsen af det nye album bl.a. udtalt:

 *“The term ‘the floating world’ comes from a particular period in Japanese society which is associated with a flourishing of the arts, but also a self-destructively decadent lifestyle.”*

Trioen har siden 2006 udgivet fem studiealbums og en række ep´er. Elder fik deres store kommercielle gennembrud med albummet *Lore* fra 2015, som sammensmeltede psykedeliske og progressive elementer i deres tunge stoner rock / doom univers.

Bandet er kendt for deres storslåede og syrede musiklandskaber, der ofte bringer dem ud i mere end 10 minutter lange, forunderlige rejser i vellyd. Bandet trækker tydelige tråde til 60´ernes og 70´ernes rock-koryfæer som Black Sabbath og Led Zeppelin med deres potente guitarriffs.

**Fakta om koncerten**Elder (US)
Tirsdag den 24. april, 2018 kl. 21.00
Lille VEGA, Enghavevej 40, 1674 København V
Billetpris 160 kr. + gebyr
Billetsalget starter i dag via vega.dk og Ticketmaster